L'Exposició del Ninot marca l'inici de les Falles 2017 a Paiporta
La inauguració de l’Exposició del Ninot de Paiporta, aquest dissabte al Museu de la Rajoleria, ha marcat l’inici de les celebracions prèvies a les Falles 2017. Aquesta activitat, junt amb la Nit d’Albaes posterior, anirà seguida, el pròxim dissabte, de la Crida. A la setmana següent, el dia 4 de març, els carrers de la localitat s’ompliran de la sàtira i l’humor de la Cavalcada del Ninot, per a la qual totes les comissions paiportines ja estan treballant de valent.
A l’exposició, cada comissió ha aportat els seus ninots, tant dels monuments grans com dels menuts. Amb una visita a la mostra es pot testar la qualitat de les obres que poblaran els carrers de Paiporta a partir del pròxim 15 de març.